**ԳՈՐԾՈՒՆԵՈՒԹՅԱՆ ՀԱՇՎԵՏՎՈՒԹՅՈՒՆ**

**2021**

**ք.Երևան**


**Տիգրան Մեծի 38**

Հաշվետու ժամանակաշրջանում «Ֆրանս-հայկական մասնագիտական ուսումնական կենտրոն» հիմնադրամը (այսուհետ՝ ՖՀՄՈՒԿ) իր գործընկերների և իր թիմի ջանքերի շնորհիվ կարողացել է հաղթահարել համաճարակային ճգնաժամի և 44-օրյա պատերազմի հետ կապված դժվարությունները :

Այսպիսով, ՖՀՄՈՒԿ-ն իր գործունեությունը է ծավալել է շարունակական զարգացման և առաջընթացի ոգով հետևյալ ուղղություններով.

* Ուսուցում նախնական մասնագիտական (արհեստագործական) չորս մասնագիտությունների գծով. խոհարարական գործ, հրուշակագործություն, կարի արտադրության տեխնոլոգիա, վարսավիրական գործ և զարդային դիմահարդարում, ինչպես նաև միջին մասնագիտական կրթական ծրագրով ատամնատեխնիկական գործ մասնագիտության գծով հիմնական և միջնակարգ կրթության հիմքով
* Հրուշակագործություն մասնագիտական ծրագրի ներդրում
* Շարունակական կրթություն մեծահասակների համար՝ մասնագիտական կրթության ոլորտում նոր գիտելիքներ և հմտություններ ձեռք բերելու նպատակով :
* ՖՀՄՈՒԿ-ի 20-ամյակի միջոցառումների կազմակերպում և անցկացում
* **ՓՈԽԱԴԱՐՁ ԱՅՑԵՐ, ՊԱՏՎԻՐԱԿՈՒԹՅՈՒՆՆԵՐ**
* Հաշվետու ժամանակահատվածում ՖՀՄՈՒԿ են այցելել հետևյալ պատվիրակությունները.
* SEPR ընկերության պատվիրակության այցը՝ նախագահ պարոն Բերնար Պերրեի ուղեկցությամբ,
* **Օվերն-Ռոն-Ալպեր տարածաշրջանի Տնտեսության, վերաբնակեցման և տարածաշրջանային նախապատվության գծով փոխնախագահի 1-ին տեղակալ** տիկին Ստեֆանի Պերնոյի գլխավորած պատվիրակության այցը,
* Լիոնի քաղաքապետի միջազգային կապերի, համագործակցության և համերաշխության գծով տեղակալ տիկին Սոնիա Զդորովցոֆֆի գլխավորած պատվիրակությունը, որի կազմում էին Լիոնի գործերով հանձնակատար տիկին Ռոքսան Բենեյտոնը և Լիոնի քաղաքապետարանի և Լիոնի մետրոպոլի՝ Հայաստանի հետ կապերի գծով ծրագրերի ղեկավար տիկին Վալերի դե Ռոզան
* Հայաստանում Ֆրանսիայի արտակարգ և լիազոր դեսպան տիկին Անն Լյուոյի այցը ՖՀՄՈՒԿԻ 20-ամյակին նվիրված միջոցառումների շրջանակում,
* Հայաստանում Բուլղարիայի արտակարգ և լիազոր դեսպան պարոն Կալին Վասիլև Անաստասովի այցը,
* Հայաստանի Հանրապետության Աշխատանքի և սոցիալական հարցերի նախարարի տեղակալի այցը,
* Ներգաղթի և ինտեգրման ֆրանսիական գրասենյակի ներկայացուցչության ղեկավար պարոն Հյուգ Ժեբարտի այցը,
* Տնտեսական աշխարհի ներկայացուցիչներ և գործատուների կողմից կատարված այցերը
* **ՈՒՍՈՒՄՆԱԿԱՆ ՄԱՍ**
* **2021 թվականի ընդունելությունը.**

Ստորև ներկայացվում է 2021-2022 ուսումնական տարում ՖՀՄՈՒԿ-ում սովորողների թիվն ըստ մասնագիտությունների.



Խմբերում աղջիկ/տղա հարաբերակցությունը հետևյալն է.

* **«ՀՐՈՒՇԱԿԱԳՈՐԾՈՒԹՅՈՒՆ » ՄԱՍՆԱԳԻՏԱԿԱՆ ԾՐԱԳՐԻ ՆԵՐԴՐՈՒՄ**

2021-2022 ուստարվա մեկնարկից առաջ ՖՀՄՈՒԿ-ը հայց էր ներկայացրել ՀՀ Կրթության, Գիտության, Մշակույթի և Սպորտի նախարարություն հաստատությունում Հրուշակագործություն բաժին բացելու համար՝ հիմք ընդունելով աշխատաշուկայում կատարած ուսումնասիրություններիարդյունքները և գործատուների կողմից մասնագետների աճող պահանջարկը :

Նախարարության կողմից թույլտվություն ստանալուց հետո ՖՀՄՈՒԿ-ը ձեռնամուխ եղավ «Հրուշակագործություն» մասնագիտական կրթական ծրագրի ներդրմանը՝ համագործակցելով SEPR ընկերության հետ, մասնավորապես ծրագրի մշակման,

ինչպես նաև նյութերի և սարքավորումների գնումների կազմակերպման նպատակով Հայաստան ժամանած SEPR-ի հրուշակագործի հետ։

Սարքավորումների առաջին առաքումն արդեն իրականացվել է Ֆրանսիայի կողմից : Երկրորդ առաքումն ընթացքի մեջ է : Ներկայումս աշխատանքներ են տարվում ՖՀՄՈՒԿ-ի ուսումնական ռեստորանը հրուշակագործության լաբորատորիայի վերափոխման ուղղությամբ՝ համագործակցելով SEPR-ի ճարտարապետ պարոն Օլիվիե Տիսոյի հետ :

Նախատեսվում է հրուշակագործության լաբորատորիայի բացումն իրականացնել 2022-2023 ուստարվա մեկնարկին :

Հաշվետու տարում ՖՀՄՈՒԿ-ի Հրուշակագործության բաժինն սկսել է իր գործունեությունը 6 ուսանողով, ովքեր ժամանակավորապես աշխատում են խոհարարական լաբորատորիայում :

* **ՊԵՏԱԿԱՆ ԱՄՓՈՓԻՉ ԱՏԵՍՏԱՎՈՐՈՒՄ**

Հաշվետու ժամանակաշրջանում ՖՀՄՈՒԿ-ի շրջանավարտների թիվը հետևյալն է.

|  |  |  |
| --- | --- | --- |
| **Մասնագիտությունը** | **Ուսման տևողությունը** | **Շրջանավարտների թիվը** |
| Խոհարարական գործ | 1-3 տարի | 29 |
| Կարի արտադրության տեխնոլոգիա | 1-3 տարի | 18 |
| Վարսավիրական արվեստ և զարդային դիմահարդարում | 1 տարի | - |
| Ատամնատեխնիկական գործ | 2-3 տարի | 17 |
| **ԸՆԴԱՄԵՆԸ** | | **64** |

* **ՇԱՐՈՒՆԱԿԱԿԱՆ ԿՐԹՈՒԹՅՈՒՆ ՄԵԾԱՀԱՍԱԿՆԵՐԻ ՀԱՄԱՐ՝ ՄԱՍՆԱԳԻՏԱԿԱՆ ԿՐԹՈՒԹՅԱՆ ՈԼՈՐՏՈՒՄ ՆՈՐ ՀՄՏՈՒԹՅՈՒՆՆԵՐ ԵՎ ԿԱՐՈՂՈՒԹՅՈՒՆՆԵՐ ՁԵՌՔ ԲԵՐԵԼՈՒ ՆՊԱՏԱԿՈՎ**

1. **Շարունակական կրթություն COAF (Children of Armenia) հիմնադրամի հետ համագործակցությամբ**

Հաշվետու տարում ՖՀՄՈՒԿ-ը, համագործակցելով COAF հիմնադրամի հետ, իրականացրել է վարսահարդարման և մատնահարդարման հմտությունների և կարողությունների դասընթաց՝ դրանով իսկ ապահովելով իր հասանելիությունը մարզերում:

16 շահառու անցել է վարսահարդարման դասընթաց, ևս 8 շահառու մասնակցել է մատնահարդարման դասընթացին: Ընդհանուր թվով Լոռու մարզի 24 բնակիչ կարողացել է ստանալ որակյալ ուսուցում ՝առանց տարածաշրջանը լքելու:

Դասընթացի ավարտին ծրագրի մասնակիցներին շնորհվել են վկայականներ:

Այս դասընթացի շնորհիվ Դեբեդ գյուղում ներկայումս բացվել է գեղեցկության սրահ, որը շուտով դառնալու է SMART գյուղ, և ծրագրի շահառուները հնարավորություն են ունենանալու աշխատելու այնտեղ:

**2. Շարունակական կրթություն զինհաշմանդամների համար**

2022 թվականի ապրիլի 1-ից մեկնարկել է նոր ծրագիր 44-օրյա պատերազմի ընթացքում վիրավորում ստացած զինվորների համար: Ծրագիրն իրականացվում է «Զինվորի տուն» վերականգնողական կենտրոնի և Ֆրանսիայի **Օվերն-Ռոն-Ալպեր տարածաշրջանի Ֆրանս-հայկական ասոցիացիայի հետ համագործակցությամբ:**

Այս ծրագրի շնորհիվ 10 շահառու անցնում է դասընթաց ՖՀՄՈՒԿ-ում դասավանդվող մասնագիտություների գծով: Ծրագիրը լինելու է շարունակական և ներառելու է ավելի մեծ թվով շահառուներ:

* **ՈՒՍԱՆՈՂՆԵՐԻ ՀԱՋՈՂՈՒԹՅԱՆ ՊԱՏՄՈՒԹՅՈՒՆՆԵՐ**

2021 թվականի դեկտեմբերի 14-ին նախագահական նստավայրում տեղի ունեցավ «Լավագույն աշկերտ 2021» մրցանակաբաշխության արարողությունը, որի ընթացքում ՖՀՄՈՒԿ-ի Խոհարարական գործ բաժնի ներկայացուցիչ Հրակ Գուզուլեանը «Խոհարար» անվանակարգում արժանացավ «Լավագույն աշկերտ 2021» մրցանակին (տե´ս «Ֆհմուկյան ակնարկներ» N 16)

World Skills Armenia մրցույթում ՖՀՄՈՒԿ-ի Խոհարարական գործ բաժնի ներկայացուցիչ Գայանե Սիմոնյանը ստացավ առաջին մրցանակ և արժանացավ ոսկե մեդալի: Գայանեն մասնակցելու է 2022 թվականին Շանհայում կայանալիք համաշխարհային World Skills 46-րդ մրցույթին: Գայանե Սիմոնյանը մասնակցել է նաևIIHM Young Chef Olympiad 2022 8-րդ միջազգային մրցույթին՝ եզրափակչում արժանանալով «Plate Trophy» պատվավոր մրցանակին (տե´ս «Ֆհմուկյան ակնարկներ» N 16):

* **ՖՀՄՈՒԿ-Ի ՏՆՕՐԵՆԻ ՊԱՐԳԵՎԱՏՐՈՒՄԸ**

Ֆրանս-հայկական մասնագիտական ուսումնական կենտրոնը ցանկանում է շնորհակալություն հայտնել Ժոնաթան Լաքոտին այս տարիների ընթացքում կատարած արգասաբեր աշխատանքի և ՖՀՄՈՒԿ-ին ցուցաբերած աջակցության համար :

Կենտրոնը նաև շնորհակալություն է հայտնում պարոն դեսպանին ՖՀՄՈՒԿ տնօրեն տիկին Գոհար Գրիգորյանին«Ակադեմիական արմավենի» շքանշանի ասպետի կոչում շնորհելու համար :

* **ՖՀՄՈՒԿ-Ի 20-ԱՄՅԱԿԸ**

Տարվա գլխավոր իրադարձությունը ՖՀՄՈՒԿ-ի 20-ամյակին նվիրված միջոցառումն էր, որը բաղկացած էր 2 մասից .

1. Կոմիտասի անվան թանգարան-ինստիտուտում կայացած ցերեկույթ

2. ՖՀՄՈՒԿ-ում կայացած պաշտոնական ընթրիք

Տեղի և միջազգային բոլոր գործընկերները հավաքվել էին՝ նշելու այդ մեծ իրադարձությունը. շնորհակալագրերի և պարգևատրումների հանձնում, հուշագրերի ստորագրում և այլն (տե´ս «Ֆհմուկյան ակնարկներ» N 16):

***Կազմեց՝ Գ.ԳՐԻԳՈՐՅԱՆ***

***ՖՀՄՈՒԿ տնօրեն***

***06.04.2022***